section_heading: 2015.
paragraph_text: Na sljedećih šest utrka, Verstappen je osvojio bodove. Na Velikoj nagradi Singapura, utrci gdje je Toro Rosso donio novo prednje krilo,<small><ref>Toro Rosso STR10 - new shape front wing FIA Formula 1.com. Objavljeno 22. rujna 2015. Pristupljeno 28. rujna 2021.</small> Verstappen je u kvalifikacijama ostvario osmo vrijeme. No na startu je imao problema s bolidom, te ga je odvezao u boks, gdje je uz pomoć mehaničara krenuo u utrku na posljednjem mjestu, s jednim krugom zaostatka za vodećima. U 13. krugu došlo je do sudara Felipea Masse u Williamsu i Nice Hülkenberga u Force Indiji, nakon čega je na stazu izašao safety car. Zbog pravila da svi vozači moraju biti u istom krugu nakon odlaska safety cara sa staze, Verstappen se vratio u krug s vodećima, te počeo napredovati kroz grid. U 48. krugu je pretekao Romaina Grosjeana u Lotusu na osmom mjestu, a na toj poziciji je utrku i završio.<small><ref>Max Verstappen's Classic Charge - 2015 Singapore Grand Prix YouTube. Objavljeno 11. rujna 2017. Pristupljeno 28. rujna 2021.</small> U završnoj fazi utrke, Maxov trkači inženjer mu je dva puta rekao da propusti momčadsko kolegu Carlosa Sainza, no Verstappen je to odbio učiniti. Sainz je bio na novijim gumama, te se momčad nadala, da bi zamjenom pozicija, mogao napasti Sergija Péreza u Force Indiji na sedmom mjestu. Nakon utrke, šef Toro Rossa Franz Tost, podržao je Verstappena, rekavši da Sainz nije imao dovoljno brzine za napad na Péreza.<small><ref>Toro Rosso F1 boss Franz Tost backs Max Verstappen on team orders Autosport. Objavljeno 22. rujna 2015. Pristupljeno 28. rujna 2021.</small> U kvalifikacijama za Veliku nagradu Japana, Verstappen je zaustavio bolid na stazi, na mjestu koje je Međunarodna automobilistička federacija označila opasnim, te mu dodijelila kaznu od tri mjesta na gridu. Startavši sa 17. pozicije, Nizozemac je u prvom krugu napredovao tri mjesta, a onda u nastavku utrke započeo još jedan proboj kroz grid. U 37. krugu je ušao u krug osvajača bodova, a u 44. krugu je pretekao momčadskog kolegu Sainza na devetom mjestu, gdje je utrku i završio.<small><ref>2015 Japanese Grand Prix race results Stats F1. Pristupljeno 28. rujna 2021.</small> Nakon što je utrku u Rusiji završio na desetom mjestu, u Austinu je ponovio najbolji rezultat iz Mađarske, te utrku završio na četvrtom mjestu.<small><ref>2015 United States Grand Prix race results Stats F1. Pristupljeno 28. rujna 2021.</small> Utrku u Meksiku je završio na devetom mjestu, a u Brazilu na desetom. No nakon diskvalifikacije Felipea Masse s osmog mjesta na njegovoj domaćoj Velikoj nagradi, Verstappen je osvojio još jedno deveto mjesto.<small><ref>2015 Brazilian Grand Prix race results Stats F1. Pristupljeno 28. rujna 2021.</small> Na posljednjoj Velikoj nagradi Abu Dhabija, Max je dobio pet mjesta kazne za pretjecanje Jensona Buttona u McLarenu izvan granica staze, te dvadeset mjesta kazne zbog ignoriranja plavih zastava da propusti Lewisa Hamiltona u Mercedesu, nakon čega je utrku završio na 16. mjestu. Nizozemac je zbog ovih incidenata dobio i tri kaznena boda. S ukupno osam kaznenih bodova od dvanaest, Maxa su dijelila samo četiri boda od zabrane nastupa na jednoj utrci u sljedećoj 2016.<small><ref>Abu Dhabi GP: Max Verstappen four penalty points away from F1 ban Autosport. Objavljeno 29. studenog 2015. Pristupljeno 28. rujna 2021.</small>